stanford-oval/wikipedia huggingface dataset:
מבוי (רחוב)

מבוי סתום
מבוי (באנגלית: "Dead end"; בצרפתית: "cul-de-sac"; פירוש: רחוב ללא מוצא) הוא סמטה או רחוב קטן הסגור משלוש רוחותיו, כלומר רחוב ללא מוצא המשמש אך ורק את דייריו. צורת רחוב זו הייתה נפוצה בעבר, וקיימת בהיקפים קטנים גם בבנייה חדשה.
בעבר היו המבואות נפוצים, כיוון שעיר הייתה בנויה מגושי בתים ולהם חצר מרכזית, הנפתחת למבוי צר המשותף לכמה חצרות, שבו יוצאים לשטח הציבורי של העיר (צורה בנייה זאת נקראת שכונת חצר). בכתבים הלכתיים נקרא רחוב כזה בשם "מבוי", לעומת הפתוח משני צדדיו הנקרא "מבוי מפולש". לעיתים נקראים רחובות קטנים ללא מוצא בני זמננו בשם "מבוי", על שם המבוי העתיק.
הלכה

ישנם דינים בהלכה העוסקים במבוי, בעיקר לגבי הלכות ערובין. דינים אלו אינם רלוונטיים לימינו, בשל הקפת כל העיר באמצעות עירוב, דבר ההופך את כל העיר על מבואותיה, אם קיימים, מבחינת הלכתית - לחצר אחת, המכונה 'חצר של רבים', היינו שהיא משותפת לרבים.
על מנת שמבוי יחשב למבוי מבחינה הלכתית, עליו להיות בצורה מלבנית, היינו שהוא צר וארוך (אם המבוי בנוי בצורת ריבוע - הוא נחשב מבחינה הלכתית לחצר לעניין תיקון מבואות). תנאי נוסף להגדרה כמבוי הוא קיומן של לפחות שתי חצרות, שבתוכם לפחות 2 בתים, הפתוחות למבוי. תנאים נוספים למבוי הם שאורכו יהיה לפחות 4 אמות (כ־1.80 מ') וגובה מחיצותיו לפחות 10 טפחים (כ־80 ס"מ).
ככלל, מבוי נחשב לרשות היחיד לעניין רשויות השבת, כיוון שהוא מוקף במחיצות משלושה כיוונים. אולם מדרבנן, יש לתקן את פתחו הרביעי באמצעות לחי, קורה או צורת הפתח, על מנת להבדיל בין רשות היחיד המשותפת לדיירים רבים לבין רשות הרבים, שאף היא משותפת לרבים, ובה אסור לטלטל חפצים. אם המבוי לא תוקן, הוא נחשב מדרבנן לכרמלית ואסור לטלטל בתוכו.
על מנת להתיר לטלטל בשבת כלים ששבתו בבתים אל המבוי ודרכו לחצרות אחרים, על כל החצרות במבוי להשתתף ביחד באמצעות 'שיתוף מבואות'.
ראו גם

תיקון חצרות ומבואות
שיתוף מבואות
הערות שוליים

↑  ערים וחלקיהן: "פרקי לשון לנוער", באתר האקדמיה ללשון העברית, ‏8 באוקטובר 2013
↑  ערוך השולחן אורח חיים שסג סעיף לו וסעיף ל"ז
| סוגי רחוב ודרכים אזוריות |
| --- | --- | --- |
| סוגי רחובות | רחוב • סמטה • שדרה • כיכר עירונית |  |
| צורת רחובות | טיילת • מדרחוב • מבוא (רחוב) • רחוב ללא מוצא • רחוב חניה |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
| --- | --- |
בקרת זהויות :  NLI: 987007536074105171  GND: 104996845X  LCCN: sh85034695
מאיה האריס

| --- | --- |

מאיה האריס מחזיקה בתנ"ך כשאחותה קמלה האריס מושבעת לכהונתה השנייה בתפקיד התובעת הכללית של קליפורניה.
 לידה:  30 בינואר 1967 (בת 57) אורבנה-שמפיין, ארצות הברית 
 מדינה:  ארצות הברית 
 השכלה:  אוניברסיטת קליפורניה בברקלי  תיכון מונטריאול/וסטמאונט–נוטרדאם-דה-גרייס  Bishop O'Dowd High School  בית הספר למשפטים של אוניברסיטת סטנפורד  F.A.C.E. School 
 בן או בת זוג:  Tony West 
 צאצאים:  Meena Harris 
 
מאיה לקשמי האריס (באנגלית: Maya Lakshmi Harris;‏ נולדה ב-30 בינואר 1967) היא עורכת דין ופעילה פוליטית אמריקאית.
ביוגרפיה

האריס נולדה באורבנה-שמפיין שבאילינוי, אביה, דונלד האריס (אנ') הוא פרופסור אמריטוס לכלכלה שהיגר מג'מייקה לארצות הברית, אמה, שיאמלה גופלאן, הייתה חוקרת סרטן השד ממוצא טמילי, אחותה, קמלה האריס, היא סגנית הנשיא, ג'ו ביידן.
האריס גדלה באוקלנד ולאחר מכן במונטריאול. בגיל 17 ילדה את בתה היחידה. לאחר הלידה החלה ללמוד באוניברסיטת קליפורניה בברקלי שם קיבלה את התואר הראשון שלה בשנת הלימודים של 1989, עוד באותה שנה נרשמה לבית הספר למשפטים באוניברסיטת סטנפורד והייתה פעילה במספר פרויקטים קהילתיים מטעם בית הספר ואף קיבלה שם את התואר הראשון שלה במשפטים, עם סיום לימודיה האקדמאים כיהנה כפקידה של שופט בית המשפט המחוזי, ג'יימס וור. בשנת 1994 הצטרפה למשרד עורכי דין והייתה אחת מהעובדות בתחום הליטיגציה הפלילית והאזרחית.
בשנת 2012 הייתה הסמנכ"לית של אחראי זכויות וצדק בקרן הצדקה האמריקאית, קרן פורד.
האריס הייתה בכירה במכון PolicyLink (אנ'), מכון מחקר שמטרתו היא קידום צמצום אי-השוויון הכלכלי אשר משפיע על קהילות המיעוטים בארצות הברית, היא ארגנה מטעם המכון מספר כנסים שדנו ביחסי המשטרה האמריקאית וקהילות המיעוטים שנמצאים במדינה ואף כתבה מאמר בו פירטה על תמיכתה ברפורמה במשטרה.
בשנת 2015 מונתה לאחת משלוש יועצי מדיניות בקמפיין הבחירות של המועמדת הדמוקרטית, הילרי קלינטון בבחירות לנשיאות ארצות הברית ב-2016.
לאחר הפסדה של קלינטון בבחירות שנערכו בשנת 2016 המשיכה האריס לנהל קמפיינים פוליטיים. במהלך הבחירות המקדימות במפלגה הדמוקרטית ב-2020 הייתה יו"ר קמפיין הבחירות של אחותה קמלה עד להחלטה על השעיית הקמפיין, על אף כישלון קמפיין הבחירות, קמלה הצליחה להיבחר למועמדת לתפקיד סגנית הנשיא לצד המועמד לתפקיד הנשיא, ג'ו ביידן. בבחירות לנשיאות שנערכו בנובמבר 2020 הצליחו השניים לנצח את המועמדים הרפובליקנים, הנשיא המכהן, דונלד טראמפ וסגנו, מייק פנס.
ביוגרפיה > חייה האישיים

האריס נשואה לטוני וֶסט מאז יולי 1998. בתה, מינה האריס סיימה את לימודיה בבית הספר למשפטים באוניברסיטת הרווארד בשנת 2012.
הערות שוליים

↑  הכירו את האישה שתוכל לקרוע את טראמפ לגזרים, באתר הארץ, 5 בפברואר 2019
↑  "Officially Speaking". Student Lawyer. Law Student Division, American Bar Association. 27 (2): 16. בדצמבר 1998. {{cite journal}}:  (עזרה)
↑  Dzieza, Josh (10 במרץ 2012). "Legal Power Sisters Credit Mom". The Daily Beast. {{cite news}}:  (עזרה)
↑  Dzieza, Josh (10 במרץ 2012). "Legal Power Sisters Credit Mom". The Daily Beast. {{cite news}}:  (עזרה)
↑  Hafertepen, Eric (5 ביולי 2001). "News: We Have to Talk About This". CityBeat. {{cite news}}:  (עזרה)
↑  "PolicyLink Guide Offers Innovative Strategies for Police Reform Advocates". PolicyLink. 8 באפריל 2004. אורכב מ-המקור ב-13 ביולי 2010. נבדק ב-24 בינואר 2013. {{cite web}}:  (עזרה)
↑  Tony and Maya: Partners in Public Service
↑  "Meena Harris '12". Harvard Law Today.
| --- | --- |
בקרת זהויות :  GND: 1209830450  LCCN: nr2007007180  VIAF: 49193519   WorldCat (עם VIAF): 49193519
מבודד אופטי

מבודד אופטי הוא התקן המאפשר העברת מידע ממעגל אלקטרוני אחד למשנהו, ללא מגע גלווני ביניהם. הוא מורכב בבסיסו מיחידה פולטת אור (לרוב LED) ויחידה קולטת אור (פוטודיודה או פוטוטרנזיסטור), הנמצאת מול הראשונה ומגיבה לאור שלה. סוגים של מבודדים אופטיים מכילים רכיבים שונים או נוספים במעגל היציאה שלהם. התקן זה משמש לעיתים כתחליף לממסר או לשנאי.
מאפייני מבודדים אופטיים

יחס העברת זרם - זהו היחס בין הזרם העובר ב-LED (בכניסה) לזרם במוצא כתגובה לכך.
זרם זליגה - זרם במוצא שעובר ללא אור ב - LED (או באפס זרם בכניסה).
זמני תגובה - האיחור בזמני ההדלקה והכיבוי של זרם המוצא לאחר ההדלקה והכיבוי של זרם הכניסה (זמנים אלה לרוב שונים אחד מהשני).
סוגי מבודדים אופטיים - על פי מעגל היציאה

פוטודיודה
פוטוטרנזיסטור או דרלינגטון.
שער לוגי
FET (דו כיווני) - בעיקר ליישומי מיתוג תקשורת.
TRIAC - בעיקר ליישומי מיתוג עומסים במתח רשת.
ZC TRIAC - כולל גם מעגל גילוי "מעבר אפס" בזרם היציאה, ומיתוג רק בזמן זה (למניעת רעשי מיתוג ברשת).
ליגת העל הקרואטית בכדורסל

| --- | --- |

 שם מלא:  ליגת הכדורסל של קרואטיה  A-1 League
 כינוי:  ליגה A-1
 תחום:  כדורסל 
 ארגון:  מנהלת הליגה הקרואטית
 מדינות:  קרואטיה 
 קבוצות:  12
 תקופת הפעילות:  1991–הווה (כ־33 שנים)
 אלופה נוכחית:  מועדון הכדורסל זאדאר
 מירב הזכיות:  ציבונה זאגרב (20)
 מפעל גבוה:  יורוליג, יורוקאפ
 מפעל מקביל:  הגביע הקרואטי
 מפעל נמוך:  ליגה A-2
 www.hks-cbf.hr
 
ליגת הכדורסל הקרואטית (בקרואטית: A-1 League), היא ליגת הכדורסל הבכירה בקרואטיה. הליגה נוסדה בשנת 1991 לאחר שהליגה היוגוסלבית פוצלה לכל מדינה בנפרד.
הליגה משחקת תחת חוקי הכדורסל של פיב"א. בשלב הראשון, הליגה מורכבת מעשר קבוצות שמשחקות בשני סיבובים של בית/חוץ. 4 הקבוצות המסיימות ראשונות מצטרפות לפלייאוף עליון ו-6 המסיימות במקומות האחרונים, משחקות בפלייאוף תחתון.
שיטת הפלייאוף

בפלייאוף מצטרפות 4 המסיימות ראשונות בטבלה, ל-4 הקבוצות הבכירות במדינה (המשתתפות במקביל במפעלים אירופאים) ויוצרות ליגה מצומצמת הנקראת פלייאוף עליון בה הן משחקות שני סיבובים בשיטת בית/חוץ. 4 הקבוצות המסיימות ראשונות, עולות לסדרות חצי גמר וגמר פלייאוף של הטוב משלושה משחקים כאשר בסופן מוכתרת האלופה.
האחרונה בפלייאוף התחתון יורדת לליגה המשנה (ליגה A-2).
האלופה וסגניתה משחקות במפעל היורוליג או היורוקאפ, לפי הסכמים או תוצאות המוקדמות. כמו כן, קבוצות הליגה זכאיות להשתתף במפעל הליגה האדריאטית והליגה הבלקנית לפי בחירה והסכמים.
היסטוריית אלופות

1992: ציבונה זאגרב
1993: ציבונה זאגרב
1994: ציבונה זאגרב
1995: ציבונה זאגרב
1996: ציבונה זאגרב
1997: ציבונה זאגרב
1998: ציבונה זאגרב
1999: ציבונה זאגרב
2000: ציבונה זאגרב
2001: ציבונה זאגרב
2002: ציבונה זאגרב
2003: ק.ק ספליט
2004: ציבונה זאגרב
2005: ק.ק. זאדאר
2006: ציבונה זאגרב
2007: ציבונה זאגרב
2008: ק.ק. זאדאר
2009: ציבונה זאגרב
2010: ציבונה זאגרב
2011: ק.ק. זאגרב
2012: ציבונה זאגרב
2013: ציבונה זאגרב
2014: צדביטה זאגרב
2015: צדביטה זאגרב
2016: צדביטה זאגרב
2017: צדביטה זאגרב
2018: צדביטה זאגרב
2019: ציבונה זאגרב
2020 לא התקיימה ערב מגפת הקורונה
2021: מועדון הכדורסל זאדאר
2022: ציבונה זאגרב
2023: מועדון הכדורסל זאדאר
2024: מועדון הכדורסל זאדאר
טבלת זכיות

| מקום | קבוצה | אליפויות | סגנויות |
| --- | --- | --- | --- |
| 1 | ציבונה זאגרב | 20 | 7 |
| 2 | צדביטה זאגרב | 5 | 3 |
| 3 | ק.ק. זאדאר | 4 | 12 |
| 4 | ק.ק ספליט | 1 | 9 |
| 5 | ק.ק זאגרב | 1 | 0 |
| 6 | זריגבץ | 0 | 1 |
ראו גם

הליגה היוגוסלבית בכדורסל
ליניארס

ליניארס (בפורטוגזית: Linhares) היא עיר במדינת אספיריטו סאנטו שבברזיל. העיר שוכנת במרחק של 135 ק"מ מצפון לבירת המדינה ויטוריה והיא הגדולה מכל ערי המדינה בשטחה.
ליניארס קרויה על שמו של רודריגו סוזה קוטינו (Rodrigo de Souza Coutinho), שקיבל מאת מריה הראשונה, מלכת פורטוגל את תואר האצולה רוזן ליניארס וכיהן כשר בממשלות ברזיל בתחילת המאה ה-19.
האזור בו שוכנת כיום ליניארס היה מיושב על ידי שבטי האימורה (Aimoré, בפורטוגזית: Botocudo). העיירה, שנוסדה על ידי המתיישבים האירופאים ב-22 באוגוסט 1800 הוחרבה על ידי האינדיאנים במהלך מלחמה שהתקיימה ב-1809.
פדרו השני, קיסר ברזיל ביקר במקום ב-1860 והאי בו הוא הציב את רגלו נקרא עד היום אי הקיסר. ליניארס הוכרזה כעיר ב-1945, כאשר היא הופרדה משטחה של קולטינה.
כלכלת העיר מבוססת בעיקר על מסחר, חקלאות גידול בקר ונפט. פני הקרקע שטוחים ברובם ובסביבה נמצאים אין ספור אגמים. 60 ק"מ ממזרח לעיר פועל חוף נודיסטים.
הערות שוליים

↑  המכון לגאוגרפיה וסטטיסטיקה של ברזיל
| --- | --- |
בקרת זהויות :  VIAF: 1150323644209971069   WorldCat (עם VIAF): 1150323644209971069
מבוג'י-מאיי

| --- | --- |
נמל התעופה בעיר
נמל התעופה בעיר
 מדינה:  הרפובליקה הדמוקרטית של קונגו הרפובליקה הדמוקרטית של קונגו
 מחוז:  קסאי-מזרח
 תאריך ייסוד:  1914
 שטח:  135.12 קמ"ר
 גובה:  549 מטרים
 אוכלוסייה:  ‏
  ‑ בעיר:  2,642,794 (2021)
 קואורדינטות:  6°07′15″S 23°35′48″E﻿ / ﻿6.1209°S 23.5967°E﻿ / -6.1209; 23.5967 
  מפת מיקום  מפה מפורטת   (למפת הרפובליקה הדמוקרטית של קונגו מוגדלת) קינשאסה לובומבאשי קיסנגני בוקאבו טשיקאפה קיקוויט בוניה מבנדאקה אנגולה זמביה טנזניה בורונדי רואנדה אוגנדה דרום סודאן הרפובליקה המרכז-אפריקאית קונגו האוק. האטל. מבוג'י-מאיי(למפת הרפובליקה הדמוקרטית של קונגו רגילה) קינשאסה לובומבאשי קיסנגני בוקאבו טשיקאפה קיקוויט בוניה מבנדאקה אנגולה זמביה טנזניה בורונדי רואנדה אוגנדה דרום סודאן הרפובליקה המרכז-אפריקאית קונגו האוק. האטל. מבוג'י-מאיי  he tabBackground:;tabBorder:#aaa;defaultTab:0;
מבוג'י-מאיי (בצרפתית: Mbujimayi) היא העיר השנייה בגודלה ברפובליקה הדמוקרטית של קונגו (אחרי קינשאסה ולפני לובומבאשי) ובירת מחוז קסאי-מזרח בדרום-מרכז המדינה, נכון לשנת 2021 אוכלוסייתה מוערכת בכ-2,642,794 תושבים.
היסטוריה

עד לעת החדשה התגוררו במקום מספר שבטים חקלאיים. יהלומים התגלו לראשונה באזור כבר בשנת 1907, אך רק בשנת 1913 החלו להעריך את שווי הגילוי והוקם מחנה לכורים. הכפר התפתח במהירות, אך התכנון היה בהתאם לצורכי חברת הכרייה ולא מתוך ראייה אורבנית. בסוף שנות ה-50 כבר התגוררו בעיר כ-40,000 בני אדם. עד לעצמאות קונגו בשנת 1960, כמעט ולא נפתחו בתי ספר בעיר לאוכלוסייה הכללית.
לאחר עצמאות המדינה, מבוג'י-מאיי צמחה במהירות כתוצאה מהגירת בני הלובה, וההשקעה זרמה לעיר בעקבות גילוי מרבצי יהלומים עצומים בגודלם. למרות ההשקעה בכריית היהלומים, כמעט ולא הושקע כסף ציבורי בסלילת כבישים והקמת בתי ספר ובתי חולים. הגורם היחיד שהשקיע כסף במקומות אלו היה חברת הכרייה המקומית.
בזמן מלחמת קונגו הראשונה, רבים מתושבי מבוגיי מאיי עמדו בתחילה לצידו של השליט מובוטו ססה סקו כנגד כוחות המורדים בהנהגת לורן קבילה. בין אפריל 1997 לאוקטובר 1998 הייתה העיר תחת שלטונות המורדים.
בתחילת המאה ה-21 רבים מן התושבים חלו בכולרה, כתוצאה מהמים המזוהמים שבנהרות. בשנת 2020 הממשלה החלה להשקיע כעשרות מיליוני דולרים במפעלי טיהור.
הערות שוליים

↑  https://worldpopulationreview.com/world-cities/mbuji-mayi-population
| --- | --- |
בקרת זהויות :  NLI: 987007562629905171  GND: 5192213-7  LCCN: n88652861  MusicBrainz: c2e6753c-d0c5-4f7f-881a-7c22c7887e96  VIAF: 129122683   WorldCat (עם VIAF): 129122683 
ערך זה הוא קצרמרבנושא הרפובליקה הדמוקרטית של קונגו ובנושא יישובים באפריקה. אתם מוזמנים לתרום לוויקיפדיה ו.
מבצע ניצוץ (1973)

כוחות מצריים חוצים את תעלת סואץ
מבצע ניצוץ (בערבית: عملية سبارك) היה מבצע הונאה נרחב של סוריה ומצרים לקראת מלחמת יום הכיפורים, שמטרתו הייתה להטעות את המערכת הביטחונית והמודיעין הישראלי ולהגביר את גורם ההפתעה לקראת ההתקפה המתואמת ביום הכיפורים 1973.
המבצע התרכז בכך ששני הצבאות ירכזו את הכוחות הנחוצים למתקפה בשטחי ההיערכות ושמהצד השני, ישראל לא תאמין שמדובר בהכנות למלחמה, כך שיחידות צה"ל בחצי האי סיני ורמת הגולן לא יהיו ערוכות למתקפה בסדר גודל מלא ולא תהיה התראה מוקדמת לגיוס מילואים מלא. המבצע היה מוצלח בכך שצה"ל לא היה ערוך, אף על פי שהועלתה הכוננות באופן חלקי בקווי החזית, ובאופן נקודתי תוגברו חלק מהיחידות (כמו העלאת חטיבה 7 לתגבור צפון רמת הגולן), בפועל רוב יחידות החזית לא היו ערוכות למלחמה ולא נעשו צעדים משמעותיים להגנה.
ההכנות של סוריה למלחמה נתפסו כצעדי מגננה מחשש להתקפה ישראלית, בעוד שההכנות במצרים נתפסו כתרגיל צבאי נרחב לאורך הגבול. כל זאת למרות ששני הצדדים ביצעו הכנות בהתאם לדוקטרינה הסובייטית שלפיה נלחמו (שהייתה מוכרת לישראל). בחודשים שקדמו למתקפה המשולבת, הייתה כוננות כחול לבן, ולאחר ביטולה ירד החשש בקרב צבא הגנה לישראל.
בנוסף לכך, נכפתה דממת אלחוט בקרב יחידות הצבאות, מה שהיה עשוי בפני עצמו להדליק נורה אדומה בקרב המודיעין הישראלי, אך עם זאת תוכניות המתקפה לא זלגו באופן ישיר.
לקריאה נוספת

מבצע בדר
מבצע משרוע 110
ערך זה הוא קצרמרבנושא צבא. אתם מוזמנים לתרום לוויקיפדיה ו.
לופית

| לופית |
| --- | --- |
 לופית מצויה
מיון מדעי
ממלכה:: צומח
מערכה:: בעלי פרחים
מחלקה:: חד פסיגיים
סדרה:: כף צפרדע
משפחה:: לופיים
סוג:: לופית
שם מדעי
 Arisarum ‏מילר, 1754
לוּפִית (שם מדעי Arisarum) הוא סוג צמח במשפחת הלופיים. שמו העברי מרמז על דמיונו לסוג הקרוב לוף. בארץ ישראל גדל מין אחד מסוג זה כצמח בר - לופית מצויה, הידועה גם בכינויה העממי מטה אהרון.
תיאור כללי

הסוג לופית כולל 4 מיני גאופיטים, שתפוצתם בעיקר ים תיכונית. הם גדלים באזורים חמים, סלעיים, בבתה ותחת עצים.
השם העברי, כאמור, נגזר מהשם "לוף" בתוספת סופית הקטנה, לציון המידות הקטנה של מיני הסוג בהשוואה לצמחים אחרים ממשפחת הלופיים. השם המדעי Arisarum מזכיר אף הוא את שם הסוג לוף (arum), אולם מקורו לטיני קדום, והטיה שלו נזכרת עוד בכתביו של פליניוס הזקן, כשם שמתייחס לצמח ממשפחת הלופיים, אם כי לא ברור אם הכוונה דווקא לסוג זה.
תיאור מורפולוגי

מיני הלופית הם עשבים רב-שנתיים בעלי איבר אגירה תת-קרקעי מטיפוס פקעת או קנה-שורש. עלי הצמח ארוכי-פטוטרת, וטרפיהם רחבים יחסית ואופייניים למשפחה.
תפרחת הלופית אופיינית למשפחה מבחינה מורפולוגית, אך בשונה משאר סוגי המשפחה המיוצגים באגן הים התיכון, המתחל צבעו בהיר, ואין הוא מפיק ריח תסיסה או פגרים. המתחל צינורי, צבעיו ירוק ולבן לרוב בדגם מפוספס. השזרה מעוטת פרחים יחסית, וחסרת פרחים עקרים. הפריחה חלה עם לבלוב העלים. יחסי הגובה שבין התפרחת לעלים מהווים את אחד מנתוני ההגדרה החשובים לסוג זה.
פרי הלופית הוא מטיפוס ענבה המכילה מספר מועט של זרעים.
מיני הסוג

מובאים לפי סדר סיסטמטי
Arisarum vulgare – לופית מצויה – המין רחב-התפוצה ביותר בסוג, והיחיד המיוצג בצמחיית ארץ ישראל.
Arisarum simorrhinum
Arisarum aspergillum
Arisarum proboscideum
לקריאה נוספת

כח יעקב, (1983). החי והצומח של ארץ ישראל כרך 11, הוצאת משרד הביטחון, תל אביב, עמ' 299–300.
נעמי פיינברון-דותן ואבינעם דנין. (1991). המגדיר לצמחי בר בארץ-ישראל, ירושלים, הוצאת כנה, עמ' 903. (הספר בקטלוג ULI)
כח, יעקב. (1988). הלופיים בישראל. רֹתם – כתב עת לנושאי שדה בוטניים בארץ ישראל, כרך 35, עמ' 33–35.
Arisarum proboscideum
מאריס פיין

מאריס פיין (באנגלית: Marise Payne; נולדה ב-29 ביולי 1964) היא פוליטיקאית אוסטרלית חברת המפלגה הליברלית המכהנת כנציגת ניו סאות' ויילס בסנאט האוסטרלי. כיהנה כשרת החוץ בשנים 2018–2022 וכשרת ההגנה בשנים 2015–2018.
ביוגרפיה

פיין נולדה בסידני, היא בעלת תואר ראשון מאוניברסיטת ניו סאות' ויילס. ב-1982 הצטרפה למפלגה הליברלית. בשנים 1989–1991 כיהנה כנשיאת צעירי המפלגה והייתה האישה הראשונה לכהן בתפקיד זה. בשנים 1987–1995 שימשה יועצת פוליטית לבכירי המפלגה ולאחר מכן עסקה בייעוץ עסקי.
ב-1997 נבחרה על ידי הפרלמנט של ניו סאות' ויילס לכהן כחברה בסנאט של אוסטרליה כממלאת מקומו של חבר הפרלמנט הפורש בוב וודס. היא נבחרה לתקופות כהונה מלאות ב-2001, 2007, ב-2013 וב-2016. בתקופת היותה של המפלגה הליברלית באופוזיציה כיהנה בממשלת הצללים כשרה לפיתוח ותעסוקת ילידי אוסטרליה (אבוריג'ינים), כשרה לענייני מועצת ממשלות מדינות אוסטרליה, וכשרת השיכון. היא כיהנה כחברה בוועדה המשותפת של בתי הפרלמנט לענייני חוץ, הגנה ומסחר וכראש תת-הוועדה לזכויות האדם.
בספטמבר 2013 מונתה לשרה לשירותי אנוש בממשלתו של ראש הממשלה החדש טוני אבוט. בספטמבר 2015, לאחר היבחרו של מלקולם טרנבול לראשות הממשלה, מונתה פיין לשרת ההגנה בממשלתו. בכך הייתה לאישה הראשונה המכהנת בתפקיד.
בתקופת כהונתה חתמה ממשלת אוסטרליה על חוזה בסך 50 מיליארד דולר אוסטרלי עם חברת DCNS הצרפתית לבניית צי של 12 צוללות חדשות, שייבנו ברובן בעיר אדלייד.
באוגוסט 2018 מונתה לשרת החוץ בממשלתו של ראש הממשלה החדש סקוט מוריסון.
הערות שוליים

↑  Australia Chooses French Design for Future Submarine, ‏defensenews.com, ‏26 באפריל 2016
| --- | --- |
בקרת זהויות :  AWR: AWE4177b  NLA: 36590750  Trove: 755053  VIAF: 94994359   WorldCat (עם VIAF): 94994359
מאריס בישופס

| --- | --- |
אין תמונה חופשית
 לידה:  11 ביוני 1939 (בן 85) ריגה, Interwar Latvia 
 לאום:  ישראל
 מקום לימודים:  האקדמיה הלטבית לאמנות 
 תחום יצירה:  ציור, קריקטורה, איור 
 
מאריס בישופס (בלטבית: Maris Bishofs; נולד ב-11 ביוני 1939) הוא צייר ומאייר לטבי-ישראלי.
ביוגרפיה

מאריס בישופס, יליד ריגה, למד בשנים 1959–1965 באקדמיה הלטבית לאמנות, וקיבל תעודה בעיצוב פנים. בשנים 1966–1972 התגורר במוסקבה ועסק באיור ספרים. ב-1972 עלה לישראל עם משפחתו. איורים וקריקטורות שיצר התפרסמו בכתבי עת ובעיתונים, ובהם "ידיעות אחרונות", "הארץ", "וושינגטון פוסט" ו"ליברסיון". תערוכות יחיד שלו במוזיאון ישראל, במוזיאון תל אביב לאמנות ועוד.
בשנת 1978 יצא לאור ספרו הראשון, "The Exhibition". בשנת 1982 יצא לאור בהוצאת הקיבוץ המאוחד ספר האיורים שלו, "פגישות" (עם הקדמה מאת עמוס קינן), ובשנת 1984 יצא לאור באותה הוצאה ספרו "מיני מינים", ובו קריקטורות בנושא מיניות.
בתחילת שנות ה-80 היגר מישראל לפריז, ובשנת 1984 עבר להתגורר בניו יורק, שם יצאו לאור ספריו "Feisty Virginia Woolf" ‏(1985), "The Alien Diaries"‏ (1986), "Soho"‏ (1988). איוריו התפרסמו בעיתונים ובכתבי עת בולטים, ובהם "הניו יורק טיימס", "וול סטריט ג'ורנל", "טיים מגזין", "וילג' ווייס" ועוד.
ב-2003 חזר ללטביה, שם הופיע איור יומי שלו בעיתון Diena, ויצאו לאור עוד שלושה ספרים שלו, "לטביה שלי", "לטביה שלי, עוד" ו-"213".
הערות שוליים

↑  רשימת הפרסומים של מאריס בישופס, בקטלוג הספרייה הלאומית
↑  Maris Bishofs, באתר אמזון
| --- | --- |
בקרת זהויות :  ICIA: 271494  NLI: 987007279372905171  BnF: cb12112419t (data)  ISNI: 0000 0000 2568 6724  LCCN: n84132035  LNB: 000013563  NKC: xx0094805  SUDOC: 029512042  ULAN: 500486103  VIAF: 73884750   WorldCat (עם VIAF): 73884750 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
לינסנג אפריקני

| לינסנג אפריקני |
| --- | --- |
 לינסנג אפריקני
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: גחניים
סוג:: לינסנג
מין:: לינסנג אפריקני
שם מדעי
 Poiana richardsonii ‏Thomson, 1842
תחום תפוצה


לינסנג אפריקני (שם מדעי: Poiana richardsonii) הוא מין טורף קטן ממשפחת הגחניים, והוא המין הקטן ביותר במשפחה. הוא חי בטבע במערב אפריקה.
הלינסנג שוכן עצים ויערות שונים בקמרון, הרפובליקה המרכז-אפריקאית, קונגו, גינאה המשוונית, גבון והרפובליקה של קונגו. הם יכולים לחיות גם בהרים עד גובה 950 מטרים כמו בקונגו.
זהו טורף מוארך מנוקד עם פרווה צהובה וזנב ארוך ביותר. הוא המין הקטן ביותר במשפחת הגחניים והוא שוקל 500–700 גרם בלבד ואורכו 33–43 סנטימטרים, כשהזנב כפול באורכו. הוא גם בעל גוף ופנים מוארכים וכן טפרים ושיניים חדות.
הלינסנג ניזון מיונקים קטנים, עופות, חרקים שונים ומפירות, שורשים ואגוזים.
ללינסנג אין טורפים רבים בטבע, למעט האדם. טורפים מסוימים יצליחו לתפוס ולהפתיע אותם כמו נחשים, ינשופיים וחתולים, אך לא נצפו מקרים כאלה.
הערות שוליים

↑  לינסנג אפריקני באתר הרשימה האדומה של IUCN
| גחניים |
| --- | --- | --- |
| זבד דקל אוסטוני (סוג ומין יחיד) | זבד דקל אוסטוני |   |
| זבד לוטראי (סוג ומין יחיד) | זבד לוטראי |   |
| זבד דקל הוסי (סוג ומין יחיד) | זבד דקל הוסי |   |
| זבד דקל מפוספס (סוג ומין יחיד) | זבד דקל מפוספס |   |
| בינטורונג (סוג ומין יחיד) | בינטורונג |   |
| זבד דקל קטן-שיניים (סוג ומין יחיד) | זבד דקל קטן-שיניים |   |
| זבד דקל סולאווסי (סוג ומין יחיד) | זבד דקל סולאווסי |   |
| זבד דקל מסיכתי (סוג ומין יחיד) | זבד דקל מסיכתי |   |
| גחן דקלים | גחן דקלים אסייתי  • גחן דקלים חום  • גחן דקלים זהוב |   |
| זבד אפריקאי (סוג ומין יחיד) | זבד אפריקאי |   |
| גחן | גחן אבסיניקה • גחן אנגולי • גחן בורלון • גחן מצוייץ • גחן מצוי • גחן ג'ונסטון  • גחן פנתרי • גחן פארדין  • גחן מיימי • גחן מלכותי  • גחן סרוולניה • גחן האוסה  • גחן הכף • גחן ענק |  |
| לינסנג | לינסנג אפריקני • לינסנג לייטוני |  |
| זבד הודי | זבד הודי ענק • זבד הודי מלברי  • זבד מנומר ענק • זבד מלאי |  |
| זבד הודי קטן (סוג ומין יחיד) | זבד הודי קטן |  |
מאריס ורפקובסקיס

מאריס ורפקובסקיס (בלטבית: Māris Verpakovskis; נולד ב-15 באוקטובר 1979 בלייפאיה, לטביה) הוא כדורגלן עבר לטבי ששיחק בעמדת החלוץ בנבחרת לטביה.
קריירה

ורפקובסקיס החל את הקריירה המקצוענית שלו בקבוצת לייפאיס מטאלורגס, שם שיחק 37 משחקים שבהם הבקיע 7 שערים. ב-2000 עבר לסקונטו ריגה, שם שיחק 77 משחקים והבקיע 41 גולים.
אחרי שהבקיע את רוב השערים לזכות נבחרת לטביה במוקדמות יורו 2004 (6 שערים ב-10 משחקים), והיה אחד השותפים העיקריים להעפלתה של הנבחרת לראשונה לטורניר גדול, חתם ורפקובסקיס לחמש שנים בדינמו קייב מליגת העל האוקראינית.
ב-2004 נבחר לשחקו העונה על ידי האוהדים.
לאחר שאיבד את מקומו בדינמו קייב, בשנת 2007 הושאל מאריס לקבוצת חטאפה הספרדית, ולאחר מכן הושאל לקבוצת היידוק ספליט הקרואטית ולסלטה ויגו הספרדית.
בשנת 2009 הושאל לארגוטליס מליגת העל היוונית, ובשנת 2011 הסתיים חוזהו בדינמו קייב, והוא חתם בקבוצת FK באקו מאזרבייג'ן. בינואר 2013 חזר לארגוטליס. בשנת 2014 הצטרף ללייפאיה הלטבית.
תארים

אלוף אוקראינה עם דינמו קייב: 2004
מחזיק הגביע האוקראיני עם דינמו קייב: 2005
אלוף לטביה עם סקונטו ריגה: 2001, 2002, 2003
הכדורגלן הלטבי של השנה (2): 2003, 2004.
לנצ'יה דלתא

| --- | --- |

Lancia Delta, דור שלישי
 מאפיינים כלליים
 יצרן:  לנצ'יה
 שנות ייצור:  1979–1999, 2008–2014
 יחידות שיוצרו:  776,970 (דור ראשון, דור שני, דור שלישי)
 הרכבה:  איטליה איטליה
 מודל קודם:  לנצ'יה פולביה, סאאב 96 
 חברת אם:  פיאט
 סיווג:  מכונית משפחתית
 פלטפורמה:  Type Two platform (אנ') (דור שני)  "Fiat C-platform" (אנ') (דור שלישי)
 אורך:  3,855 מ"מ (1979-1982, דור ראשון)  3,895 מ"מ (1982-1994, דור ראשון)  4,011 מ"מ (דור שני)  4,520 מ"מ (דור שלישי)
 רוחב:  1,620 מ"מ (דור ראשון)  1,703-1,759 מ"מ (דור שני)  1,799 מ"מ (דור שלישי)
 גובה:  1,355-1,380 מ"מ (דור ראשון)  1,430 מ"מ (דור שני)  1,499 מ"מ (דור שלישי)
 משקל:  955-1,340 ק"ג (דור ראשון)  1,130-1,330 ק"ג (דור שני)  1,395-1,505 ק"ג (דור שלישי)
 בסיס גלגלים:  2,475 מ"מ (דור ראשון)  2,540 מ"מ (דור שני)  2,700 מ"מ (דור שלישי)
 מפרט טכני
 מנוע:  מנועי בנזין 4 צילינדרים, 1.1 ליטר, 1.3 ליטר, 1.5 ליטר, 1.6 ליטר, 1.6 ליטר (מגדש טורבו), 2.0 ליטר (מגדש טורבו) (דור ראשון)  4 צילינדרים, 1.6 ליטר, 1.8 ליטר, 2.0 ליטר, 2.0 ליטר (מגדש טורבו) (דור שני)  4 צילינדרים, 1.4 ליטר (מגדש טורבו), 1.8 ליטר (מגדש טורבו) (דור שלישי) מנוע טורבו דיזל 4 צילינדרים, 1.9 ליטר (דור ראשון)  4 צילינדרים, 1.9 ליטר (דור שני)  4 צילינדרים, 1.6 ליטר, 1.9 ליטר (מגדש טורבו כפול), 2.0 ליטר (דור שלישי)
 הילוכים:  תמסורת ידנית - 4 מהירויות (דור ראשון)  תמסורת ידנית - 5 מהירויות (דור ראשון)  תמסורת אוטומטית - 3 מהירויות (דור ראשון)  תמסורת ידנית - 6 מהירויות (דור שלישי)  תמסורת אוטומטית - 6 מהירויות (דור שלישי)  תמסורת רובוטית (דור שלישי)
 מעצב:  ג'ורג'טו ג'וג'ארו מחברת "Italdesign Giugiaro" (אנ') (דור ראשון)  "Ercole Spada" (אנ') מחברת "I.DE.A Institute" (אנ') (דור שני)  "Centro Stile Lancia" (דור שלישי)
 
לנצ'יה דלתא (באיטלקית: Lancia Delta) היא מכונית משפחתית (דור ראשון, דור שני) מתוצרת יצרנית הרכב האיטלקית לנצ'יה אשר יוצרה בין השנים  1979–1999, ומכונית סלון (דור שלישי) אשר יוצרה בין השנים 2008–2014.
דורות "לנצ'יה דלתא"

דור ראשון - יוצר בין השנים 1979 - 1994.
דור שני - יוצר בין השנים 1993 - 1999.
דור שלישי - יוצר בין השנים 2008 - 2014.
דור ראשון

יוצרו 525,231 יחידות.
הוצגה לראשונה בתערוכת המכוניות הבינלאומית בפרנקפורט בשנת 1979.
5 דלתות האצ'בק.
מנועים: מנועי בנזין, מנועי דיזל.
מנוע קדמי רוחבי.
סוגי הנעות: הנעה קדמית 4x2, הנעה כפולה 4x4.
דור ראשון > דגמים

"1.1" (ביון בלבד).
"1.3".
"1.6".
"1.6 GT".
"1.6 GT.i.e".
"1.6 HF Turbo".
"HF4WD".
"HF Integrale 8v".
"HF Integrale 16v".
"HF integrale Evo1".
"HF integrale Evo2".
"1.9 TD".